《耆英会诗二首 其一》
宋代·刘几

司徒硕德今无比，太尉殊勋固绝伦。偶以暮年陪盛宴，喜将白发照青春。

八公有秽山空著，四皓当衰心且伸。元老相望疏迹在，不应此会愧前人。

作者简介：刘几（一○○八～一○八八），字伯寿，号玉华庵主（《风月堂诗话》），洛阳（今属河南）人。仁宗朝进士（清雍正《河南通志》卷四五）。通判邠州，知宁州。英宗时为秦凤总管。神宗时以秘书监致仕，隐居嵩山玉华峰下。哲宗元祐三年卒，年八十。